Diari Oficial de la Generalitat Valenciana


Sumari del DOGV 3037, del 17-07-1997 (1997/9105)

ORDRE de 30 de juny de 1997, de la Conselleria de Benestar Social, per la qual es convoca una beca per a la realització de pràctiques professionals de mitjans de comunicació social.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3037

Data del DOGV
:   17-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9105


Data del document
:   30-06-1997

Organisme emissor
:   Conselleria de Benestar Social

Tipus de document
:   Ordre

Correcció d'errades

ORDRE de 30 de juny de 1997, de la Conselleria de Benestar Social, per la qual es convoca una beca per a la realització de pràctiques professionals de mitjans de comunicació social.  
La Conselleria de Benestar Social en el marc de la política adreçada a la millora i especialització d'estudiants i estudiantes universitaris, convoca concedir una beca perquè puguen accedir a la realització de pràctiques professionals, en les diferents especialitats, dins de l'àmbit de l'administració pública.  
Els objectius i activitats del programa 311.10, Direcció i Serveis Generals, recullen aquesta actuació, i com que hi ha suficient consignació pressupostària en el pressupost de la Generalitat Valenciana per a l'exercici de 1997.  
Per tot això, i fent ús de les facultats que em confereix el Decret 37/1997, de 26 de febrer, pel qual s'aprova el Reglament Orgànic i Funcional de la Conselleria de Benestar Social, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que estableix el Decret 108/1992, de 6 de juliol, del Govern Valencià, pel qual es regulen les concessions de beques,  
ORDENE  
Article 1  
Convocar el concurs públic per a la concessió d'una beca per a la realització de pràctiques professionals de mitjans de comunicació en la Conselleria de Benestar Social.  
Article 2  
Aprovar les bases que figuren com a annex I d'aquesta ordre, per les quals ha de regir-se aquesta convocatòria.  
Article 3  
La dotació econòmica de la beca serà sufragada a càrrec de la línia 404/000/97 del programa pressupostari 311.10, Direcció i Serveis Generals, dels vigents Pressupostos de la Generalitat Valenciana per a l'exercici 1997, per un import total màxim de 666.000 pessetes.  
Article 4  
Aquesta ordre vigirà el dia de la publicació en el Diari Oficial de la Generalitat Valenciana.  
Article 5  
Contra aquesta ordre, que exhaureix la via administrativa, s'hi pot interposar un recurs contenciós administratiu, d'acord amb el que preveu l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, en el termini de dos mesos, comptadors des del dia de la publicació davant la Sala Contenciosa Administrativa del Tribunal Superior de Justícia de la Comunitat Valenciana, després d'haver-ho comunicat a la Conselleria de Benestar Social, segons el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de juny de 1997  
La consellera de Benestar Social,  
MARCELA MIRÓ PÉREZ  
ANNEX I  
Bases de la convocatòria per a la concessió d'una beca per a la realització de pràctiques professionals de mitjans de comunicació social en la Conselleria de Benestar Social  
Primera. Objecte  
La beca té per objecte la formació complementària, la millora i l'especialització d'estudiants i estudiantes de l'últim curs de la llicenciatura en Ciències de la Informació, branca periodisme, en l'àmbit de l'administració pública.  
Segona. Nombre de beques i requisits de les persones sol·licitants  
Es convoca una beca, adreçada a estudiants i estudiantes matriculats en l'últim curs de la llicenciatura en Ciències de la Informació, branca de Periodisme.  
Tercera. Dotació, durada i pagament de les beques  
La dotació de la beca és de 111.000 pessetes brutes mensuals, l'import total de la beca és de 666.000 pessetes.  
El període de gaudiment de la beca finalitzarà el 31 de desembre de 1997. No obstant això, aquest període es podrà prorrogar a l'exercici de 1998 i fins un màxim de 12 mesos, inclòs el període de prorroga, sempre que hi haja consignació pressupostària en l'exercici de 1998.  
El pagament de la beca serà mensual, amb certificació prèvia del secretari general de la Conselleria de Benestar Social, després de l'informe del cap del Gabinet de Premsa sobre la correcta marxa de l'activitat objecte de la beca.  
Quarta. Titulació exigida  
Les persones aspirants han d'estar cursant l'últim curs de la llicenciatura en Ciències de la Informació a l'acabament del termini de presentació de la sol·licitud.  
Cinquena. Formalització de les sol·licituds  
Els impresos de sol·licitud (annex II) estaran a l'abast de les persones interessades al Registre General de la Conselleria de Benestar Social (passeig de l'Albereda, 16, de València. Les persones candidates hauran de presentar-la en el Registre General o tramitar-la per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, afegirà, junt a la fotocòpia validada del document nacional d'identitat (DNI), la documentació següent:  
a. Currículum, en què farà constar les dades personals, data i lloc de naixement, domicili actual, telèfon i una fotografia de grandària carnet de la persona interessada.  
b. Documentació acreditativa que està fent el 5.é curs de la llicenciatura.  
c. Certificat de l'expedient acadèmic.  
d. Declaració sota jurament de no tenir concedida cap altra beca o ajuda per a la mateixa o semblant activitat i de estar al corrent en les obligacions fiscals.  
e. I altres documents que acrediten posseir títols, cursos, conferències, mèrits docents, d'investigació o professionals que s'hi vulguen al·legar.  
Sisena. Termini de presentació de les sol·licituds  
El termini de presentació de les sol·licituds serà de 15 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
Setena. Selecció  
Per a examinar les sol·licituds de les beques es constituirà una comissió d'avaluació, que elaborarà les oportunes propostes d'adjudicació de beca, en un termini d'un mes des de l'acabament del termini de presentació de les sol·licituds. Aquesta comissió estarà formada pels membres següents:  
- La cap del Gabinet de la consellera de la Conselleria de Benestar Social  
- El secretari general administratiu de la Conselleria de Benestar Social, que actuarà com a secretari de la comissió d'avaluació.  
- El cap del Gabinet de Premsa de la Conselleria de Benestar Social.  
La Conselleria de Benestar Social es reserva la facultat de deixar deserta totalment o parcial l'adjudicació de la beca convocada i d'interpretar el contingut d'aquestes bases.  
La selecció del becari vindrà donada per la puntuació obtinguda en l'aplicació del barem següent:  
a. Coneixements de valencià: un màxim d'1 punt en funció dels nivells de coneixement de valencià establits per la Junta Qualificadora de Coneixements de Valencià, d'acord amb la següent escala:  
- Nivell oral: 0,25 punts.  
- Nivell elemental: 0,50 punts.  
- Nivell mitjà: 0,75 punts.  
- Nivell superior: 1 punt.  
b. Coneixements d'altres idiomes comunitaris: fins a 1 punt.  
c. Realització de cursos, seminaris, conferències, mèrits d'investigació o professionals relacionats amb l'objecte de la beca que s'adjunten: fins a 2 punts.  
d. Entrevista: un màxim de 3 punts. En l'entrevista s'avaluarà l'experiència professional i coneixements de l'administració autonòmica.  
Acabat el procés de selecció la comissió elaborarà una proposta de concessió de la beca que contindrà la llista de beneficiaris i beneficiàries i una bossa de reserva prioritzada, en funció de la puntuació obtinguda, per cobrir les vacants que puguen produir-se per renúncia o abandó.  
Vuitena. Concessió  
La beca s'adjudicarà mitjançant una resolució de la consellera de Benestar Social, vista la proposta de la comissió d'avaluació, en el termini màxim d'un mes des de l'endemà de l'acabament del termini de presentació de sol·licituds; la no-resolució de l'adjudicació en el termini establit abans produirà l'efecte de la desestimació presumpta de les sol·licituds presentades.  
La resolució de concessió serà notificada a les persones interessades i serà publicada en el Diari Oficial de la Generalitat Valenciana.  
Novena. Obligacions, incidències i tutoria de les persones becades  
La beca és incompatible amb el gaudiment de qualsevol altra beca o ajuda concedida per la mateixa o semblant activitat. Infringir aquesta regla deixarà sense efecte la beca.  
La condició de becari o becària no genera cap relació laboral ni administrativa amb la Generalitat Valenciana.  
Els becaris i becàries, si s'esdevé, hauran de presentar la documentació que acredite el compliment de les obligacions fiscals i amb la Seguretat Social i, a més, la documentació que acredite tenir cobertura sanitària.  
La consellera de Benestar Social resoldrà les incidències produïdes en el període de gaudiment de les beques i podrà deixar-les sense efecte, després de l'audiència de la persona interessada, si es produeix l'incompliment de les obligacions per part del becari o becària o si no realitza l'activitat que va motivar la concessió de la beca o deixa de reunir els requisits exigits.  
La cap del Gabinet de la consellera de Benestar Social ordenarà les activitats i establirà la dedicació dels becaris i becàries segons els criteris dels seus serveis i mitjans.   
Davant de les incidències, renúncies, abandons o incompliment que deixen vacant la beca, es cobrirà segons l'ordre establit en la bossa de reserva que resulta del procés de selecció.  
ANNEX II  
(Nom i cognoms) ..., amb domicili a ..., carrer ..., núm. ..., amb DNI núm. ..., expedit a ..., data ..., telèfon núm. ..., en el meu nom, que conec l'ordre publicada en el Diari Oficial de la Generalitat Valenciana núm. ..., de data ..., per la qual la Conselleria de Benestar Social convoca una beca per a la realització de pràctiques professionals en la Conselleria de Benestar Social, i també les condicions establides en les bases, em compromet a acceptar-les, si s'esdevé que en sóc adjudicatari, declare que totes les dades personals, acadèmiques i professionals assenyalades en l'escrit són certes, i adjunte la documentació següent:  
- Fotocòpia validada del DNI.  
- Currículum.  
- Certificat d'estar fent l'últim curs de carrera.  
- Declaració sota jurament que no gaudisc de cap altra beca o ajuda que puga concedir-se per la mateixa o semblant activitat.  
- Altres documents, que acrediten la possessió de títols, cursos, seminaris, conferències, mèrits docents, d'investigació, etc. o professionals que s'adjunten.  
SOL·LICITE:  
Que siga admesa aquesta instància amb la seua documentació a l'efecte del que estableix la convocatòria de beques.  
València, ... d ... de 1997  
Signatura de la persona interessada  
GABINET DE LA CONSELLERA DE BENESTAR SOCIAL